Jan Van Beers (dichter)
Jan Van Beers (Antwerpen, 22 febrewaris 1821 - Antwerpen, 14 novimber 1888) wie in Flaamsk dichter.

Biografy
Hy wie in soan fan likeurstoker Jan Bavo en Maria Theresia van Meensel, dochter fan de koster fan it doarpke Houwaart.

Nei de middebare skoalle gie er yn 1833 nei it Lyts-Seminary yn Mechelen.
De earste ferzen skreau er yn it Frânsk. Hy waard djip rekke troch Tollens' poëzy en fan Conscience's De leeuw van Vlaanderen. Doe't er yn 1841 fan it seminary ôf, hie er dêr al de namme fan Flaamsk dichter en oanhinger fan it Flaamsk. Itselde jier waard er oansteld oan it Pitzemburgkolleezje yn Mechelen. Yn 1843 moast er dy baan oerjaan fanwege tydlike blinens. Yn 1844 waard er helpboekhâlder yn de stedsbibleteek yn Antwerpen. Stikmannich jierren letter boaske er oan Hendrika Mertens, de dochter fan de haadbibletekaris. Yn 1849 waard er learaar Nederlânsk oan de Ryksnormaalskoalle yn Lier en yn 1860 gie er foar fêst werom as learaar oan it Keninklik Ateneum fan Antwerpen. Yn 1852 waard soan Jan berne, dy't as Jan Van Beers jr. in bekend society-skilder wurde soe.

Van Beers hat it deistich libben, de Flaamske natuer en plattelânslibben, yn ienfâldige, suvere ferzen beskreaun. Syn earste dichtbondel "Jongelingsdromen" ferskynde yn 1853. It wiene gedichten oer ûngelokkige minsken. Van Beers wie populêr yn Nederlân en droech dêr geregelgwei syn gedichten foar.

"Een Nieuwjaarsgedicht voor den arme", yn 1855 mei de titel "Blik door een venster" apart útjûn, ferriedt de ynfloed fan Tollens dy't er bot bewûndere.
Yn 1858 ferskynde "Levensbeelden" dê't syn grutte omtinken foar realiteit út bliken docht. Yn 1869 folge "Gevoel en Leven" en yn 1884 ferskynde syn lêste bondel "Rijzende Blaren". Dy waard yn 1885 bekroand mei de Priis fan de Flaamske Mienskip foar Proaza yn België.

Om reden dat er in grut meinimmend sprekker wie, waard er yn 1875 yn die gemeenterie fan Antwerpen keazen. Hy hie dêr in protte ynfloed op it mêd fan ûnderwiis, literatuer en byldzjende keunst. As learaar foardrachtskeunst oan it Flaamsk Konservatoarium, die er sines ta it ûntjaan fan it Nederlânsk toaniel yn Antwerpen. Ek de toandichter Peter Benoit brûke ferskate gedichten fan Van Beers foar syn komposysjes.

Van Beers waard beïerdige op it Schoonselhof yn Antwerpen.

Letterkundige wurken
1846 Graef Jan van Chimay, eene geschiedenis uit de XVe eeuw
1849 Frans de Hakkelaar
1851 Bij den dood van Hare Majesteit de Koningin
1853 Jongelingsdroomen
1854 De Blinde
1855 Blik door een Venster
1855 Zijn Zwanenzang
1856 Lijkkrans voor Tollens
1857 Bij de 25e verjaring van 's Konings inhuldiging
1858 Levensbeelden
1859 De Stoomwagen
1859 Martha de Zinnelooze
1860 Jacob van Maerlant
1869 Gevoel en leven
1879 Jan van Beers' gedichten, volksuitgave
1883 Een Droom van 't Paradijs
1884 Rijzende blaren, Poëzie, met penteekeningen van Jan van Beers zoon,
1884 Jan van Beers' gedichten, volksuitgave
1885 De oorlog, in de orkestpartituur van Peter Benoit
1885 Feestzang bij het openen der Wereld-tentoonstelling

Opfiedkundige wurken
1852 Nederlandsche spraakleer
1864 Handleiding tot het onderricht der Nederlandsche spraakleer
1864 Grondregels der Nederlandsche spraakleer
1864 Oefeningen op de grondregels der Nederlandsche spraakleer
1872 Keur van proza- en dichtstukken, Tweede lees- en leerboek voor de studie van den Nederlandsche stijl
1880 Keur van proza- en dichtstukken, Eerste lees- en leerboek voor de studie van den Nederlandsche stijl
1876 Het Vlaamsch in het onderwijs. Redevoering uitgesproken in den gemeenteraad van Antwerpen
1879 Het hoofdgebrek van ons middelbaar onderwijs
1880 Keur van proza- en dichtstukken. Eerste lees- en leerboek voor de studie van den Nederlandsche stijl
1885 Voorhof der letterkunde. Lees- en leerboek voor lager en middelbaar onderwijs

Súdnederlânsk dichter (foar 1830)
Súdnederlânsk frijmitselder (foar 1830)
Flaamsk dichter
Flaamsk frijmitselder
Persoan berne yn 1821
Persoan stoarn yn 1888